cyanic-selkie/wikianc huggingface dataset:
লিবার্টি বেল (পোর্টল্যান্ড, ওরেগন)
ইতিহাস
ফিলাডেলফিয়ার মূল লিবার্ট বেলের দুইটি প্রতিরূপ ছিলো পোর্টল্যান্ডে। প্রথম প্রতিরূপটি ৮,০০০ ডলারের বিনিময়ে ১৯৬২ সালে ক্রয় করা হয়েছিল। এটা পোর্টল্যান্ডে আসে ১৯৬৩ সালের জুন মাসে। তখনই এর ভিত্তি আর কড়িকাঠ ক্ষতিগ্রস্ত ছিলো কারণ ঘণ্টাটি এর সমর্থন থেকে পিছলে পড়ে গিয়েছিলো। ঘণ্টাটিকে সমতল ট্রাকে করে সমগ্র শহর ঘুরানোর পূর্বে এর মেরামত করা হয় এবং স্বাধীনতা দিবস পর্যন্ত সংরক্ষণাগারে রাখা হয়।  ঘণ্টাটি প্রকাশ্যে ছুটির দিন পালনের সময় প্রথমবারের বাজানো হয় এবং সিটি হলের বারান্দায় ১৯৬৪ সালের ৫ মে স্থাপন করা হয়। ২১ নভেম্বর, ১৯৭০, ঘণ্টাটির নিচে একটি ডিনামাইট বোমা বিস্ফোরিত হয়, যা সিটি হলের পূর্বদিকের বারান্দার কলাম ধ্বংস করে, জানালা ভেঙ্গে ফেলে এবং ঘণ্টাটিকে ধ্বংস করে ফেলে। কেউ আহত হয়নি কিন্তু ঘণ্টাটির চুর্ন বিচুর্ন আংশ সারা বারান্দায় ছড়িয়ে ছিলো। এই অপরাধ কর্মটির কোনো সমাধান হয়নি; কেউ দায়ও স্বীকার করেনি এবং বিস্ফোরনের জন্য কাউকে সাজাও দেয়া হয়নি। ১৯৯৩ সালে দা ওরেগনিয়ান পত্রিকাতে উল্লেখ করা হয়," গভীর পর্যালোচনায় প্রতিয়মান হয় যে বিস্ফোরোনটি বামপন্থী বা ডানপন্থী সন্ত্রাসীবাহিনী দ্বারা পরিচালিত হয়েছিলো, যদিও এটা অভিযোগকারীর নিজস্ব রাজনৈতিক মতের সাথে সম্পর্কিত। অন্যরা মনে করেন এটি একটি স্মারক কৌতুক যা নিয়ন্ত্রণের বাইরে চলে গিয়েছিলো"।
মেলবোর্ন আন্তর্জাতিক চলচ্চিত্র উৎসব
মেলবোর্ন আন্তর্জাতিক চলচ্চিত্র উৎসব অস্ট্রেলিয়ার মেলবোর্নে অনুষ্ঠিত আন্তর্জাতিক চলচ্চিত্র উৎসব। এটি প্রতি বছর তিন সপ্তাহের বেশি সময় ধরে মেলবোর্ন শহরে অনুষ্ঠিত হয়। ১৯৫২ সালে প্রবর্তিত উৎসবটি অস্ট্রেলিয়ার প্রাচীনতম চলচ্চিত্র উৎসব। এটি মেলবোর্নে প্রধান চারটি প্রধান চলচ্চিত্র উৎসবের একটি। অন্য তিনটি হল মেলবোর্ন আন্তর্জাতিক অ্যানিমেশন উৎসব, মেলবোর্ন কুইয়ার চলচ্চিত্র উৎসব ও মেলবোর্ন আন্ডারগ্রাউন্ড চলচ্চিত্র উৎসব। ২০১৩ সাল থেকে এই উৎসবের পরিচালক মিশেল কেরি।
লিবার্টি বেল (পোর্টল্যান্ড, ওরেগন)
ইতিহাস
পোর্টল্যান্ডের দ্বিতীয় প্রতিরূপটি, সিটি হলের পূর্ব বারান্দার বাইরে, টেরি স্রাঙ্ক প্লাজার সাথে আড়াআড়ি ভাবে ম্যাডিসন স্ট্রীট ও দক্ষিণ পশ্চিম পাশের সংযোগ স্থলে অবিস্থিত। মোট ৮,০০০ ডলারের ব্যক্তিগত অনুদানে বোমা বিস্ফোরনের (১৯৭২ সাল) আল্পকিছুদিনের মধ্যেই ৬,০০০ ডলার ব্যয় করে ক্রয় করা হয় এবং স্থাপন করা হয়। ঘণ্টাটিকে ফিলাডেলফিয়া অধিবাসীদের পোর্টল্যান্ডের স্কুলগামী বাচ্চাদের জন্য একটি উপহার হিসাবেও বিবেচনা করা হয়। এটি বাল্টিমোরের ম্যাক শেন বেল ফাউন্ড্রিতে নির্মিত এবং ২৫ বছরের মধ্যে ভাঙ্গবে/ফাটবে না এমন গ্যারান্টি দেওয়া হয়। প্রতিরূপটি ১৯৭৫ সালের ৬ নভেম্বর উৎসর্গ করা হয়। এটা ১৯৯৩ সালের অক্টোবরে স্মিথসোনিয়ান ইনস্টিটিউশন-এর "সেভ আউটডোর স্কাল্পচার!" প্রোগ্রামের জরিপের ফলে একে"মেরামত দরকার" শ্রেণীর অন্তর্ভুক্ত করা হয়। ঘণ্টাটি একটি স্টেট ভেটেরান্স মেমোরিয়াল হিসাবে ওরেগন ডিপার্টমেন্ট অফ ভেটেরান্স অ্যাফেয়ার এর তালিকাভুক্ত।
মেলবোর্ন আন্তর্জাতিক চলচ্চিত্র উৎসব
ইতিহাস
মেলবোর্ন আন্তর্জাতিক চলচ্চিত্র উৎসব ১৯৫২ সালে প্রবর্তিত হয়। এটি অস্ট্রেলিয়ার প্রাচীনতম এবং বিশ্বের অন্যতম প্রাচীন চলচ্চিত্র উৎসব। প্রতি বছর মেলবোর্ন সিটি সেন্টারের বিভিন্ন প্রেক্ষাগৃহে এই উৎসবের আয়োজন করা হয় এবং স্থানীয় ও আন্তর্জাতিক চলচ্চিত্র নির্মাতাদের চলচ্চিত্র প্রদর্শিত হয়।
লিবার্টি বেল (পোর্টল্যান্ড, ওরেগন)
বর্ণনা ও অভ্যর্থনা
right|thumb|২০১২ সালে পোর্টল্যান্ড সিটি হলের পূর্বদিকের বারান্দার বাইরে ঘণ্টাটি। ১ টন (৯১০ কেজি) ওজনের এই ভাস্কর্যটি বেস্ট জেনুইন বেল মেটাল, শতকরা ১৬ ভাগ (কমপক্ষে) তামার সংকর ধাতু দিয়ে নির্মিত। আকারের দিক থেকে এটি ছিলো আনুমানিক । এটি একটি আনুভূমিক কড়িকাঠ ে ঝোলানো ছিলো এবং দুটি ভি আকৃতির কড়িকাঠ সাহায্যের জন্য ছিলো। ভিত্তিটি তৈরি করা হয়েছিল ইট, ধাতু (ষ্টীল) এবং কাঠ (মেহগনি) দিয়ে যার আনুমানিক আকৃতি ছিল ।  এর পশ্চিম পাশে লেখাছিল পাস এন্ড স্টো / ফিলাডা / এম,ডি,সি,সি,এল,আই,আই,আই ( Pass and Stow / Philada / MDCCLIII) । ঘণ্টাটির উপরের দিকে লেখা ছিলো "প্রোক্লেইম লিবার্টি থ্রু আউট অল দ্যা ল্যান্ড আনটু অল দ্যা ইনহ্যাবিট্যান্টস দেয়ার অফ লেভ. এক্স,এক্স ভি,ভি,এক্স / বাই দ্যা অর্ডার অব দ্যা অ্যাসেম্বলি অব দ্যা প্রভিন্স অব দ্যা পেনসিলভিনিয়া ফর দ্যা স্টেট হাউস ইন ফিলাডা।" (''PROCLAIM LIBERTY THROUGHOUT ALL THE LAND UNTO ALL THE INHABITANTS THEREOF LEV. XX VVX. / BY ORDER OF THE ASSEMBLY OF THE PROVINCE OF PENNSYLVANIA FOR THE STATE HOUSE IN PHILADA.") প্রতিষ্ঠাতার চিহ্নও আছে এতে। স্মিথসোনিয়ান এই ভাস্কর্যটিকে রুপকধর্মী শ্রেনীতে স্থান দিয়েছেন যা স্বাধীনতাকে রুপায়িত করে। ঘণ্টাটি পোর্টল্যান্ডের প্রকাশিত হেঁটে ভ্রমনের স্থানের তালিকায় স্থান পেয়েছে।
মেলবোর্ন আন্তর্জাতিক চলচ্চিত্র উৎসব
ইতিহাস
২০১৩ সাল থেকে এই উৎসবের প্রধান নির্বাহী কর্মকর্তা মারিয়া আমাতো, শৈল্পিক পরিচালক মিশেল কেরি, এবং নির্বাহী প্রযোজক মার্ক উড।
হাভিয়ের ফের্নান্দেস কাবরেরা
হাভিয়ের ফের্নান্দেস কাবরেরা মার্তিন পেনিয়াতো (Javier Fernández Cabrera, ; ৪ অক্টোবর ১৯৮৪; হাভিয়ের কাবরেরা নামে সুপরিচিত) হলেন একজন স্পেনীয় ম্যানেজার। তিনি বর্তমানে স্পেনীয় ক্লাব বাংলাদেশ জাতীয় দলে প্রধান কোচের দায়িত্ব পালন করছেন।
প্রারম্ভিক জীবন
হাভিয়ের ফের্নান্দেস কাবরেরা মার্তিন পেনিয়াতো ১৯৮৪ সালের ৪ঠা অক্টোবর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
সেবাস্তিয়ান ভিবের্তি
সেবাস্তিয়ান উম্বার্তো ভাইবার্তি ইরাজোকি (Sebastián Viberti), ডাকনাম "এল পেলেদো" (২৫ মে ১৯৪৪, কর্ডোবা – ২৪ নভেম্বর ২০১২, কর্ডোবা) একজন আর্জেন্টিনীয় ফুটবলার এবং প্রশিক্ষক ছিলেন।
তিনি মালাগা সিএফের প্রাক্তন খেলোয়াড় হিসেবে পরিচিত। তিনি তিন সন্তানের বাবা ছিলেন, যাদের মধ্যে একজন ফুটবল কোচ মার্তন ভিবের্তি ছিলেন।
জন ডেনভার
হেনরি জন ডয়েটশেন্ডোর্ফ, জুনিয়র (ইংরেজি: Henry John Deutschendorf, Jr.) (ডিসেম্বর ৩১, ১৯৪৩ – অক্টোবর ১২, ১৯৯৭)) পেশাগতভাবে জন ডেনভার হিসেবে পরিচিত, ছিলেন একজন আমেরিকান গায়ক, গীতিকার, অভিনেতা, সক্রিয়তাবাদী ও মানবতাবাদী, যিনি ১৯৭০ সাল থেকে একজন একক গায়ক হিসেবে সর্বশ্রেষ্ঠ বাণিজ্যিক সাফল্য অর্জন করেন।
পুরস্কার ও স্বীকৃতি
দেশাত্ববোধক গানের জন্যে একাডেমি
আমেরিকান সংগীত পুরস্কার
কান্ট্রি মিউজিক এসোসিয়েশন
এমি পুরস্কার
গ্র্যামি এ্যাওয়ার্ড
সংরাইটারস হল অফ ফেম
স্বামী ধনঞ্জয় দাস কাঠিয়াবাবা মহাবিদ্যালয়
স্বামী ধনঞ্জয় দাস কাঠিয়াবাবা মহাবিদ্যালয় হল পশ্চিমবঙ্গের বাঁকুড়া জেলার ভড়া গ্রামে অবস্থিত একটি সাধারণ ডিগ্রি কলেজ। বিশ্ববিদ্যালয়টি প্রতিষ্ঠা ও শুভ উদ্বোধন করেন শ্রীশ্রী ১০৮ স্বামী রাসবিহারীদাস কাঠিয়াবাবা। কলেজটি ২০০৯ সালে প্রতিষ্ঠিত। বাঁকুড়া বিশ্ববিদ্যালয় কর্তৃক অনুমোদিত এই কলেজে কলা বিভাগে স্নাতক পাঠক্রমে পঠনপাঠন হয়। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। কলেজটি বাঁকুড়া জেলার সাধক শ্রী ধনঞ্জয় দাস কাঠিয়াবাবা এর নামে নামাঙ্কিত।
বাবুল সুপ্রিয়
প্রাথমিক জীবন
বাবুল সুপ্রিয় হুগলি নদীর ধারে ছোট্ট শহর উত্তরপাড়ায় জন্মগ্রহণ করেন। তার পিতা হলেন সুনীল চন্দ্র বড়াল ও মাতা সুমিত্রা বড়াল। বাবুল সংগীতের সঙ্গে জুড়ে থাকা পরিবার থেকে উঠে এসেছেন। বিশেষ করে তার পিতামহ এন সি বড়াল গায়ক ও সুরকার ছিলেন। বাবুল ইন্টার স্কুল ও ইন্টার কলেজ সংগীত প্রতিযোগিতায় বিজয়ী হন। বাবুল অল ইন্ডিয়া রেডিও এবং টেলিভিশনএ সঞ্চালনা করতেন। ১৯৮৩ সালে লিলুয়া ডন বসকো স্কুল থেকে অল ইন্ডিয়া ডন বসকো মিউজিক চ্যাম্পিয়ান হন। ১৯৯১ তে কলকাতা বিশ্ববিদ্যালয় থেকে বাণিজ্য বিভাগে স্নাতক ডিগ্রি অর্জন করেন।
কর্ম জীবন
প্রথমে বাবুল সুপ্রিয় স্ট্যান্ডার্ড চার্টার্ড ব্যাঙ্কে নিজের কর্মজীবন শুরু করলেও সংগীতকেই পরে তিনি পেশা হিসাবে বেছে নেন এবং মুম্বাই চলে আসেন। ১৯৯২ তে বলিউডে তার সংগীত জীবন শুরু হয় কল্যাণজীর হাত ধরে। তিনি ঋত্বিক রোশন অভিনীত "কহো না প্যার হ্যায়" সিনেমায় গান গেয়ে বিখ্যাত হন। এছাড়া তিনি বলিউডে আরও জনপ্রিয় সব গান গেয়েছেন। যেমন, 'পরি পরি হ্যায় এক পরি'(হাঙ্গামা), 'হাম তুম'(হাম তুম), 'চন্দা চমকে'(ফানা)। কে ফর কিশোর নামে একটি সুপার হিট টি.ভি শোও তিনি সঞ্চালনা করেন। তিনি তরুন মজুমদারের ''চাঁদের বাড়ি সিনেমায় অভিনয় করেছেন।
রাজনৈতিক জীবন
বাবুল সুপ্রিয় ২০১৪ সালের লোকসভা নির্বাচনে পশ্চিমবঙ্গের আসানসোল লোকসভা কেন্দ্র থেকে বিজেপি প্রার্থী হিসেবে জয়ী হন। ৯ই নভেম্বর, ২০১৪ তারিখে তিনি নরেন্দ্র মোদির মন্ত্রিসভায় নগরোন্নয়ন, আবাসন এবং শহুরে দারিদ্র বিমোচন দপ্তরের প্রতিমন্ত্রী হিসাবে দায়িত্ব গ্রহণ করেন। ১২জুলাই,২০১৬ তার দপ্তর পরিবর্তন করে ভারী শিল্প ও জন উদ্যোগ দফতরের প্রতিমন্ত্রীর দায়িত্ব দেওয়া হয়।
২০১৯ এর লোকসভা নির্বাচনে তিনি পুনরায় পশ্চিমবঙ্গের আসানসোল লোকসভা কেন্দ্র থেকে ভোটে দাঁড়ান এবং তার নিকটতম সর্বভারতীয় তৃণমূল কংগ্রেস এর মুনমুন সেন কে ১ লক্ষ ৯৭ হাজার ৬৩৭  ভোটে পরাজিত করেন।
২০২১ সালের বিধানসভা নির্বাচনে বিজেপির প্রার্থী হয়ে তিনি ৫০ হাজার ভোটের ব্যবধানে তৃণমূল কংগ্রেসের অরূপ বিশ্বাসের নিকট টালিগঞ্জ কেন্দ্রে আসনে হেরেছেন।
কলসকাঠী ইউনিয়ন
কলসকাঠী বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
কলসকাঠী ইউনিয়নের আয়তন ৬,০৪৭ একর।
প্রশাসনিক কাঠামো
কলসকাঠী ইউনিয়ন বাকেরগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কলসকাঠি ইউনিয়নের মোট জনসংখ্যা ২৪,২২৩ জন। এর মধ্যে পুরুষ ১২,০১১ জন এবং মহিলা ১২,২১২ জন। মোট পরিবার ৫,৪১৪টি।
শিক্ষা
২০১১ সালের আদমশুমারি অনুযায়ী কলসকাঠি ইউনিয়নের সাক্ষরতার হার ৫৮.৯%।
এডভিন হেনিখ
এডভিন হেনিখ (জার্মান - Edwin Hennig; জন্ম - ২৭ এপ্রিল, ১৮২২; বার্লিন - মৃত্যু - ১২ নভেম্বর, ১৯৭৭; ট্যুবিঙেন) হলেন একজন প্রখ্যাত জার্মান পুরাজীববিদ।
এডভিন হেনিখের পিতা আর্তুর হেনিখ (১৮৪৬ - ১৮৯২) ছিলেন জার্মানির একজন ব্যবসায়ী; তার মা ছিলেন লুইজা ভিবকা (১৮৫৩ - ১৯২৮); তারা পাঁচ ভাই ছিলেন। প্রখ্যাত ঐতিহাসিক ভৌগোলিক ও পরিবহন-বিজ্ঞানী রিখার্ড হেনিখ তার এক দাদা। কিন্তু এডভিনের বয়স যখন মাত্র ১০ বছর, তখনই তার বাবার মৃত্যু ঘটে। ১৯০২ খ্রিষ্টাব্দে তিনি প্রকৃতি বিজ্ঞান, দর্শন ও নৃবিজ্ঞান (অ্যানথ্রোপোলজি) নিয়ে পড়ার উদ্দেশ্যে জার্মানির বাডেন-ভুর্টেমবার্গ প্রদেশের ফ্রাইবুর্গ শহরে অবস্থিত আলবের্ট-লুডভিগ বিশ্ববিদ্যালয়ে ভর্তি হন। ১৯০৬ খ্রিষ্টাব্দে তিনি সেখান থেকেই অধ্যাপক ওটো ইয়াকেলের অধীনে বিলুপ্ত মাছেদের গণ জাইরোডাসের উপর গবেষণা করে তার ডক্টরেট ডিগ্রি লাভ করেন। এরপর তিনি বার্লিনের হুমবোল্ট‌ বিশ্ববিদ্যালয়ের ভূতত্ত্ব ও পুরাজীববিজ্ঞান ইনস্টিটিউটের অধ্যাপক ভিলহেল্‌ম ফন ব্রাঙ্কা্র সহকারী পদে যোগ দিয়ে তার কর্মজীবন শুরু করেন। ১৯১৩ সালে এখানেই তিনি তার হ্যাবিলিটেশন ডিগ্রি লাভ করেন ও প্রাইভেট লেকচারারের পদে যোগ দেন। প্রথম বিশ্বযুদ্ধ শুরু হলে তিনি সামরিক বাহিনীতে ভূতাত্ত্বিক হিসেবে যোগ দেন। ১৯১৭ খ্রিষ্টাব্দে তিনি ট্যুবিঙেন বিশ্ববিদ্যালয়ের অধ্যাপক পদ লাভ করেন। ১৯২৮/২৯ খ্রিষ্টাব্দে তিনি সেখানে রেক্টরের দায়িত্ব সামলান এবং বিশ্ববিদ্যালয়ের ভূতত্ত্ব-পুরাজীববিজ্ঞান ইনস্টিটিউটের ডিরেক্টর হন। ১৯৩৭ খ্রিষ্টাব্দে তিনি নাৎসি দলে যোগ দেন। ১৯৪৫ তাকে তার দায়িত্ব থেকে সাময়িক অব্যাহতি দেওয়া হয় ও তাকে ডিনাৎসিফিকেশন (জার্মান - Entnatzifizierung ; এনটনাৎসিফিৎসিয়েরুং) প্রোগ্রামের মধ্যে দিয়ে যেতে হয়। ১৯৫১ সালে তিনি অবসরগ্রহণ করেন।
১৯৭৭ খ্রিষ্টাব্দে ট্যুবিঙেনে তার জীবনাবসান ঘটে। মৃত্যুকালে তার বয়স হয়েছিল ৯৫ বছর।
১৯০৯ খ্রিষ্টাব্দে তৎকালীন জার্মান পূর্বআফ্রিকা বা আজকের তানজানিয়ার টেন্ডাগুড়ুতে ভের্নার ইয়ানেশের নেতৃত্বে যে খনন অভিযান চলে, হেনিখ ছিলেন তার অন্যতম সদস্য। তার আরেক উল্লেখযোগ্য কীর্তি হল অস্ট্রালোপিথেকাস আফারেনসিসের বিবরণ প্রকাশ। পূর্ব আফ্রিকাতে লুডভিগ কোল-লারসেনের নেতৃত্বে চলা অভিযানে প্রাপ্ত জীবাশ্ম দেহাবশেষ থেকে ১৯৪৮ খ্রিষ্টাব্দে তিনি এই বিবরণ প্রকাশ করেন। এছাড়াও তিনি বেশ কয়েকটি জনপ্রিয় বিজ্ঞান গ্রন্থের লেখক হিসেবে বিখ্যাত।
তিনি বিবর্তনের অর্থোজেনেসিস তত্ত্বের প্রবক্তা ছিলেন। এ' বিষয়ে তার পূর্বসুরী ছিলেন প্রখ্যাত অস্ট্রিয় পুরাজীববিদ ওটেনিও আবেল।
হবিগঞ্জ সরকারি উচ্চ বিদ্যালয়
হবিগঞ্জ সরকারি উচ্চ বিদ্যালয় বাংলাদেশের হবিগঞ্জ জেলার একটি শিক্ষা প্রতিষ্ঠান, যা ১৮৮৩ খ্রিষ্টাব্দে প্রতিষ্ঠিত হয়। শুরুতে প্রাথমিক বিদ্যালয় হিসেবে যাত্রা শুরু করলেও কালের পরিক্রমায় পরবর্তিতে এটি হবিগঞ্জ সরকারি উচ্চ বিদ্যালয় হিসেবে পরিচিতি পায়।
ইতিহাস
হবিগঞ্জ সরকারি উচ্চ বিদ্যালয় ১৮৪৩ সালে শায়েস্তাগঞ্জ রেলওয়ে জংশনের অদূরে লস্করপুর নামক স্থানে অবস্থিত ছিল। লস্করপুর ছিল তখন সিলেট জেলার অধীনে, হবিগঞ্জ মাহকুমার সদর দপ্তর। ১৮৬৩ সালে উক্ত বিদ্যালয়টি এম. ই. স্কুল (মিডেল ইংলিশ স্কুল) হিসেবে রূপান্তরিত হয়। ১৮৮১ সালে মহকুমার প্রশাসনিক দপ্তরসমূহ লস্করপুর থেকে হবিগঞ্জ শহরে স্থানান্তরিত হলে অন্যান্য দপ্তরের মত এম. ই. স্কুলটিও স্থানান্তরিত হয় এবং তখন এর অবস্থান হয় পৌর অডিটোরিয়ামের পার্শে।
১৮৮৩ সালের জানুয়ারির ১ তারিখে বিদ্যালয়টি একটি পূর্ণমাত্রার উচ্চ বিদ্যালয় হিসেবে রূপান্তরিত হয়। যশোর নিবাসী বাবু রসিক লাল সেন প্রথম প্রধান শিক্ষক হিসেবে ১৮৮৩ - ১৮৮৫ সাল পর্যন্ত দায়িত্ব পালন করেন। ১৯১১ খ্রিষ্টাব্দের জানুয়ারির ১ তারিখে বিদ্যালয়টির পরিচালনার ভার সরকার গ্রহণ করে; বিদ্যালয়ের পরীক্ষার্থীরা তখন কলকাতা বিশ্ববিদ্যালয়ের অধীনে এন্ট্রান্স পরীক্ষায় অংশগ্রহণ করে এবং তাদের অর্জিত ফলাফল দ্বারা বিদ্যালয়ের গৌরব বৃদ্ধি করে। বিদ্যালয়ের শিক্ষার্থীদের বহুমুখী কার্যক্রমের ভাল ফলাফল সহজেই তৎকালীন ব্রিটিশ উচ্চ পদস্থ কর্মকর্তাদের দৃষ্টি আকর্ষণ করে। ১৯০৪ সালে তৎকালীন আসামের চিফ কমিশনার বিদ্যালয়ের গৃহ নির্মাণের জন্য দশ হাজার টাকা মঞ্জুর করেন। উক্ত টাকা, বিদ্যালয়ের তহবিল, ও জনগণের প্রদত্ত অনুদানে বিদ্যালয় ভবনের নির্মাণ কাজ শুরু হয় এবং ১৯০৭ সালে এর সমাপ্তি হয়।
বিবরণ
বিদ্যালয়ের মোট ভূমির পরিমাণ ২৯.১৮ একর। যার মাঝে বিদ্যালয় ক্যাম্পাসে ভূমির পরিমাণ ৯.৫৮ একর এবং খেলার মাঠের ভূমির পরিমাণ ১৯.৬ একর। সরকারি সিদ্ধান্ত অনুযায়ী বাংলাদেশ উন্মুক্ত বিশ্ববিদ্যালয়ের রিসোর্স সেন্টার স্থাপনের জন্য বিদ্যালয় ক্যাম্পাসের উত্তর-পশ্চিম কোণে ৩৩ শতক ভুমি প্রদান করা হয়েছে। খেলার মাঠের অফিস সংলগ্ন এলাকায় ১.৫ একর ভূমিতে কিবরিয়া পৌর মিলনায়তন স্থাপন করা হয়েছে; যাতে পৌর কর্তৃপক্ষের স্মারক নং হঃপৌঃ/প্রশাঃ/২০০৩-৭৬৭ তাং-০৪/০৬/০৩ মোতাবেক কোনো অর্থ ছাড়াই বিদ্যালয়ের যেকোনো অনুষ্ঠান করার অনুমতি প্রদান করা হয়েছে। বিদ্যালয় প্রাঙ্গনের উত্তর-পশ্চিম দিকে রয়েছে বিদ্যালয়ের পাঞ্জেগানা মসজিদ। বিদ্যালয়ের পশ্চিম সীমানায় ফ্যাসিলিটিজ ডিপার্টমেন্ট প্রদত্ত একটি দোতলা দালানে বিদ্যালয়ের ছাত্রাবাস রয়েছে।
বিদ্যালয় পরিক্রমা
thumb|200px|left|পুকুরের অপর প্রান্ত থেকে বিদ্যালয়ের চিত্র প্রতিদিন, বিদ্যালয়ের প্রাত্যহিক সমাবেশের জাতীয় সঙ্গীতের মাধ্যমে প্রাত্যহিক কার্যক্রমের শুরু হয়। সামাবেশের সামনে জাতীয় পতাকা উত্তোলিত থাকে এবং সমাবেশ তাতে সম্মান প্রদর্শন করে। সমাবেশের শিক্ষার্থীরা বঙ্গবন্ধুর আদর্শে দেশ ও জাতির সেবা করার শপথ নেয়। সমাবেশ শেষে ক্লাস শুরু হয় স্ব স্ব শ্রেণীকক্ষে। শ্রেণী কার্যক্রম দুই শিফটে, রুটিন অনুযায়ী পরিচালিত হয়। বিদ্যালয়ের শিক্ষার্থীদের ইউনিফর্ম হলো সাদা রঙের শার্টপ্যান্ট। শিক্ষার্থীদের থেকে নির্ধারিত ফি'র বিনিময়ে সপ্তাহের পাঁচদিন টিফিন দেয়া হয়, এই ফান্ড পরিচালনার দায়িত্ব থাকে একজন শিক্ষকের উপর। বিজ্ঞান বিভাগের ছাত্রদের ব্যবহারিক পাঠদানের জন্য প্রয়োজনীয় যন্ত্রপাতি ও উপকরণসহ বিদ্যালয়ের রয়েছে তিনটি ঐতিহ্যবাহী বিজ্ঞানাগার। এছাড়া রয়েছে প্রায় ছয় হাজারেরও বেশি বই নিয়ে গঠিত বিদ্যালয় গ্রন্থাগার।
বিদ্যালয়ে বিজ্ঞান, মানবিক, ও ব্যবসায় শিক্ষা এই তিনটি শাখা চালু রয়েছে। বিদ্যালয়ের শিক্ষার মানোন্নয়নে ২০০৫ খ্রিষ্টাব্দ থেকে প্রধান শিক্ষকের নেতৃত্বে প্রতিবার বার্ষিক পরীক্ষা শেষে অভিভাবকবৃন্দের উপস্থিতিতে মতবিনিময় সভা অনুষ্ঠিত হয়ে থাকে।
শিক্ষাসহায়ক কার্যক্রম
সাধারণ পাঠ্যপুস্তকের শিক্ষার বাইরে সাহিত্য ও সংস্কৄতি অঙ্গনে বিদ্যালয়ের শিক্ষার্থীরা বিভিন্ন প্রতিযোগিতায় অংশগ্রহণ করে থাকে। বিভিন্ন ধরনের সাহিত্য ও সাংস্কৃতিক অনুষ্ঠান যেমন- সাধারণ জ্ঞান, উপস্থিত ও নির্ধারিত বক্তৃতা, বিতর্ক, সংগীত, আবৃত্তি, হামদ্, নাত-এ-রাসূ্ল ইত্যাদি প্রতিযোগিতায় অংশগ্রহণ করে থাকে বিদ্যালয়ের শিক্ষার্থীরা। প্রতি বছরই বিদ্যালয়ে বার্ষিক মিলাদ মাহফিলের আয়োজন করা হয়ে থাকে। বিদ্যালয়ের হিন্দু ছাত্রগণ বিদ্যালয় ক্যাম্পাসে প্রতিবছর সরস্বতী পূজাও উদ্‌যাপন করে আসছে। বিদ্যালয়ের রয়েছে বিএনসিসি, স্কাউট, কাব ও ব্যান্ডদল। বিদ্যালয়ের বিভিন্ন অনুষ্ঠানসহ জাতীয় ও আন্তর্জাতিক বহুবিধ অনুষ্ঠানে স্কাউটদল অংশগ্রহণ করে থাকে তারা। অত্র বিদ্যালয়ের স্কাউটরা প্রেসিডেন্ট এ্যাওয়ার্ডসহ বিভিন্ন গুরুত্বপূর্ণ প্রতিযোগিতায় অংশগ্রহণ নিশ্চিত করে গৌরবোজ্জ্বল সফলতা অর্জনে সক্ষম হয়ে আসছে। বিদ্যালয়ের বিএনসিসি কার্যক্রম শুরু হয় ১৯৮৩ সালে। এই প্লাটুনটি প্রতিষ্ঠালগ্ন থেকেই ক্যাডেটদের দ্বারা পরিচালিত হয়ে আসছে।
অন্যান্য
এই বিদ্যালয়ে, বাংলাদেশ উন্মুক্ত বিশ্ববিদ্যালয় (বাউবি) পরিচালিত এসএসসি প্রোগ্রাম ১৯৯৫ সনে শুরু হয়। ১৯৯৫ সনে অত্র বিদ্যালয় টিউটোরিয়াল কেন্দ্রে প্রথম বর্ষে ৫৩জন শিক্ষার্থী ভর্তি হয়। তখন থেকে বিদ্যালয়ে এই কার্যক্রম নিয়মিত অব্যাহত আছে।
তাসের দেশ (নাটক)
থাম্ব|তাসের দেশ - রবীন্দ্রনাথ ঠাকুর তাসের দেশ হল রবীন্দ্রনাথ ঠাকুর কর্তৃক রচিত একটি বাংলা নাটক। এটি ১৯৩৩ সালে প্রকাশিত হয়। রবীন্দ্রনাথ তাঁর নিজেরই লেখা "একটা আষাঢ়ে গল্প" নামক ছোটোগল্পের কাহিনী অবলম্বনে এই নাটকটি রচনা করেন। এই নাটকটিতে বৃটিশ শাসিত পরাধীন ভারতবর্ষের মুুক্তির জন্যে রবীন্দ্রনাথ একজন মুক্তিদূতের আহ্বান করেছেন।
উৎসর্গীকরণ
রবীন্দ্রনাথ নেতাজী সুভাষচন্দ্র বসুকে দেশনায়ক আখ্যা দিয়ে "তাসের দেশ" নাটকটি উৎসর্গ করেন। তিনি লেখেন-
সামারিন্দা
সামারিন্দা ইন্দোনেশিয়ার বোর্নিও দ্বীপের পূর্ব কালিমান্তান প্রদেশের রাজধানী নগরী। এটি মাহাকাম নদীর তীরে ৭১৮ বর্গকিলোমিটার এলাকা জুড়ে দাঁড়িয়ে আছে। মানব উন্নয়ন সূচক অনুযায়ী সামারিন্দা পূর্ব কালিমান্তানের সেরা নগরী। এটি সমগ্র বোর্নিও দ্বীপের সবচেয়ে জনবহুল নগরী। ২০২০ সালের জনগণনা অনুযায়ী এর জনসংখ্যা ছিল ৮ লক্ষ ২৭ হাজারের কিছু বেশি।
হামজা বেনদেলাজ
হামজা বেনদেলাজ নিশান্থ (আরবি : حمزة بن دلاج) একজন আলজেরীয় কম্পিউটার হ্যাকার ও সাইবার-অপরাধী। তিনি Bx1 নামেও পরিচিত। প্রবেশ তথ্য চুরি করে ট্রোজান হর্স নামের স্পাইআই এর সহ-প্রতিষ্ঠাতার ভূমিকা পালন করে তিনি ২০০ আমেরিকান ব্যাংক এবং অর্থনৈতিক প্রতিষ্ঠান এর টাকা স্বয়ংক্রিয় ভাবে তুলে নেন। স্পাইআই অ্যাপলিকেশনটি অন্য হ্যাকারদের কাছে বিক্রি করেন যা স্বয়ংক্রিয়ভাবে কাজ করতে পারে।
সামারিন্দা
সামারিন্দা পূর্ব কালিমান্তানের বৃহত্তম রপ্তানিকারক ও পঞ্চম বৃহত্তম আমদানিকারক। পূর্ব কালিমান্তানের ব্যাংকগুলির প্রধান কার্যালয়ের সিংহভাগই এই শহরে অবস্থিত।
হামজা বেনদেলাজ
বেনদেলাজ বড় হয়েছিল আলজেরিয়ার তিজি ওজু নামক স্থানে, যিনি ১৫ বছর কারারুদ্ধ অবস্থায় ছিলেন এবং ৩ বছর কারামুক্ত (জামিন) হিসাবে ছিলেন।
হামজা বেনদেলাজ এবং রুশ কোডফেন্ডেটকে  SpyEye কম্পিউটার ভাইরাস ব্যবহার এবং অমেরিকান ব্যাংক হতে মিলিয়ন ডলার চুরি করার জন্য দণ্ডিত করে অমেরিকান আদালত। তিনি ৮,৫০০ ডলারে SpyEye ভাইরাসের একটি কপি আমেরিকান আন্ডার-কভার অফিসারের কাছে বিক্রি করার সময় প্রথম  চিহ্নিত হন। পরে তাকে ২০১৩ সালে থাইল্যান্ডে একটি বিমানবন্দর হতে গ্রেফতার হয় এবং মার্কিন প্রশাসনের কাছে হস্তান্তর করা হয়।
সামারিন্দা
সামারিন্দার বিখ্যাত ঐতিহ্যবাহী পদটি হল আম্পলাং। এছাড়া এটির সারুং সামারিন্দা নামক পোশাকটি বিশেষ খ্যাত। ২০২১ সাল নাগাদ নগরীটিতে নদীর দুই তীর সংযোগকারী তিনটি সেতু ছিল। এগুলি হল মাহাকাম ১নং, ২নং ও ৩নং সেতু। নগরকেন্দ্রটি যে তীরে অবস্থিত, তার বিপরীত তীরটিকে সামারিন্দা সেবারাং নামে ডাকা হয়।
শেরউড বন
শেরউড বন ইংল্যান্ডের নটিংহ্যামশায়ারে অবস্থিত একটি রাজকীয় বনভূমি, যা ঐতিহাসিকভাবে কিংবদন্তির চরিত্র রবিন হুডের সাথে সম্পর্কিত হওয়ায় সাধারণ্যে বিশেষভাবে পরিচিত।
এই অঞ্চলটি শেষ বরফযুগের সমাপ্তির পর হতে বৃক্ষাচ্ছাদিত হয়ে আছে। বর্তমানে, জাতীয় প্রকৃতি সংরক্ষণের আওতাভূক্ত শেরউড বনটি ৪২৩.২ হেক্টর (১,০৪৬ একর) এলাকা জুড়ে বিস্তৃত, যা থোরসবি হলের অবস্থানকারী অ্যাডউইনস্টোয়ে গ্রামকে ঘিরে রেখেছে। এটি একটি পুরাতন, অনেক বড়, রাজকীয় শিকারের বনের অবশিষ্টাংশ, যার নামকরণ নটিংসহায়ারের শায়ার (বা শের) কাঠের নাম থেকে এসেছে এবং যেটি কয়েকটি প্রতিবেশী কাউন্টি (শায়ার) পর্যন্ত এরূপে বিস্তৃত ছিল যার সীমানা পশ্চিমে ইরোয়াশ নদী এবং পূর্বে ডার্বিশায়ারের বনের মধ্যবর্তী এলাকা নিয়ে গঠিত হয়েছিলো। ১০৮৬ সালে যখন ডোমসডে পুস্তকটি সংকলিত হয় তখন এই বনটি নটিংহ্যামশায়ারের প্রায় এক চতুর্থাংশ (আনুমানিক ১৯,০০০ একর বা ৭,৮০০ হেক্টর) এলাকা জুড়ে বিস্তৃত ছিল এবং বনজ আইনের অধীনে ছিল।
বনটির নাম শেরউড দেয়া হয়েছে এর সংসদীয় আসনের নামানুসারে।
পর্যটন
প্রতিবছর শেরউড বনে ৩,৫০,০০০ পর্যটকের আগমন ঘটে যাদের অধিকাংশই বিশ্বের বিভিন্ন অংশ হতে আগত। প্রতি আগস্টে এখানে এক সপ্তাহ ব্যাপি রবিন হুড উত্‌সবের আয়োজন করা হয়। এই অনুষ্ঠানটি মধ্যযুগের কিংবদন্তীর চরিত্র রবিন হুডকে কেন্দ্র করে পালিত হয়।
মেজর ওক গাছ
শেরউড বনটিতেই বিখ্যাত মেজর ওক গাছটির অবস্থান, স্থানীয় লোককাহিনী অনুসারে যেটি ছিলো রবিন হুডের প্রধান আস্তানা। এই ওক গাছটি ৮০০ থেকে ১,০০০ বছরের পুরানো এবং ভিক্টোরিয়ার যুগ থেকে প্রক্ষিপ্ত এর বিশাল শাখাগুলি বিভিন্ন দিকে আংশিকভাবে বিস্তৃত হয়ে উঁচু মাচানের মতো দৃশ্যের অবতারণা করেছে। বিশ্বের বড় বড় শহরে এর চারা রোপণের জন্য প্রেরণ করার উদ্দেশ্যে ১৯৯৮ সালে একটি স্থানীয় সংস্থা মেজর ওক গাছ থেকে কিছু অংশ কেটে এই বিখ্যাত গাছের ক্লোন চাষ শুরু করে।
২০০৫ সালে বিবিসির টিভি প্রোগ্রাম সেভেন ন্যাচারাল ওয়ান্ডার্সে মেজর ওক গাছটিকে মধ্যাঞ্চলের অন্যতম প্রাকৃতিক বিস্ময় হিসাবে দেখানো হয়েছিল।
সিলজে রেডারগার্ডের মৃত্যু
এই হত্যাকাণ্ডের পুরোপুরি কোন উদ্দেশ্য ছিলনা। যদিও একটি ছেলে একজন গোয়েন্দাকে বলেছিল যে প্রাথমিক তদন্তের সময় "আমরা তাকে মারধর করেছি যতক্ষণ না সে কান্না বন্ধ করে দেয়"। সম্ভবত তারা কেন তাকে মেরে ফেলে তার আংশিক কারণ ব্যাখ্যা করেছে।
১৯৯৪ সালের ১৮ অক্টোবর পে টেলিভিশন চ্যানেল টিভি ৩ শিশুদের লক্ষ্য করে নির্মিত টেলিভিশন মাইটি মর্ফিন পাওয়ার রেঞ্জার্স এবং টিনএজ মিউট্যান্ট নিনজা টারটল সম্প্রচার স্থগিত করা হয়েছিল। কারণ, ধরণা করা হয়ে এই প্রোগ্রামগুলোতে থাকা কাল্পনিক সহিংসতা শিশুদের মধ্যে ক্ষতিকর প্রভাব ফেলতে পারে। সেই সময় নরওয়ের প্রধানমন্ত্রী গ্রো হারলেম ব্রুন্ডল্যান্ড মন্তব্য করেছিলেন যে "নরওয়েবাসীদের এই ধরনের "মুক্ত বাজার" সহিংসতা বাণিজ্যিক নেটওয়ার্কদ্বারা সম্প্রচারের অনুমতি দেওয়ার আগে দুবার চিন্তা করা উচিত।"
উভয় ছেলেকে নিয়মিত ভাবে শিশু সুরক্ষা মূলক পরিষেবাগুলির অধীনে রাখার ব্যবস্থা করা এবং প্রাপ্তবয়ষ্ক তথা ১৮ বছর বয়স না হওয়া পর্যন্ত পরামর্শ নেওয়ার নির্দেশ দেওয়া হয়েছিল। হত্যাকারী দুজনের মধ্যে একটি ছেলে বর্তমানে মাদকাসক্তি এবং গৃহহীনতায় ভুগছে। মনে করা হয় যে, এই হত্যাকাণ্ডে তার ভূমিকার কারণেই বর্তমানে তার এই পরিস্থিতির সৃষ্টি হয়েছে।
এই মামলাটি জেমস বুলগারের হত্যার সাথে তুলনা করা হয়েছে, যা বিশ মাস আগে যুক্তরাজ্যে ঘটেছিল।
গ্রীনল্যান্ডে ধর্ম
ইসলাম
২০১৩ সাল পর্যন্ত গ্রীনল্যান্ডে বসবাসকারী একমাত্র পরিচিত মুসলিম হলেন লেবাননের নাগরিক ওয়াসাম আজাকির। তিনি নুকে থাকেন এবং সেখানে তিনি একটি রেস্তোরাঁ চালান। ২০২১ -২০২২ এর মধ্যে শ্রীলঙ্কা থেকে কয়েকজন মুসলমান নুক এবং ইলুসিট বিমানবন্দর প্রকল্পে কাজের জন্য গ্রীনল্যান্ডে এসেছেন। এছাড়া সরকারি হিসাব মতে গ্রীনল্যান্ডে আর কোনো মুসলিম নেই।
ইনুইট আধ্যাত্মিক বিশ্বাস
নৃতাত্ত্বিকভাবে গ্রীনল্যান্ডের জনসংখ্যার ৮০% ইনুইট এবং ডেনিশের সাথে মিশ্র বিভক্ত। বলা হয় যে, ইনুইট জনসংখ্যা সাইবেরিয়ানদের বংশোদ্ভূত, যারা এই দ্বীপে এশিয়া ও উত্তর আমেরিকায় থেকে পাড়ি জমায়। খ্রিস্টান ধর্ম আগমনের ফলে এদের সংখ্যা হ্রাস পায় এবং বর্তমান ১% এরও কম বাসিন্দা ইনুইট আধ্যাত্মিক বিশ্বাসের অনুশীলন করে।
খ্রিস্টান ধর্ম
গ্রীনল্যান্ডের বেশিরভাগ খ্রিস্টান প্রটেস্টান্টোর লুথারানিজম শাখার অনুসারী। এছাড়াও ব্যাপ্টিস্ট, মরমন, রোমান ক্যাথলিক, যিহোবার এবং সেভেন্থ-ডে অ্যাডভেন্টিস্টদের ছোট একটি সম্প্রদায় রয়েছে।প্রথম ১০০০ সালে খ্রিস্টধর্ম গ্রীনল্যান্ডে আনা হয়। তখন নর্স সিতে একদল বসতি স্থাপনকারী ইউরোপ থেকে খ্রিস্টানধর্ম নিয়ে আসে। এরপর ডেনমার্কের অধীনে ব্যাপকভাবে ধর্মান্তর শুরু হয়। ১৮১৪ সালে নরওয়ে এবং ডেনমার্ক আলাদা হয়ে গেলে গ্রিনল্যান্ড ডেনমার্কের অধীনে থাকে। বর্তমান সেখানে ডেনমার্কের চার্চ দেশের প্রধান ধর্মীয় পছন্দ হলেও স্বায়ত্তশাসনের একটি ডিগ্রিসহ নিজস্ব বিশপ, ১৯টি প্যারিশ, ৩টি ডিনারি, ৪০টি গীর্জা বা চ্যাপেল এবং ২৫ জন ভিকার বা পুরোহিত রয়েছে।
একতা এক্সপ্রেস
একতা এক্সপ্রেস (ট্রেন নং ৭০৫/৭০৬) হচ্ছে বাংলাদেশ রেলওয়ে পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের পঞ্চগড় জেলার সীমান্তবর্তী পঞ্চগড় রেলওয়ে স্টেশনের মধ্যে চলাচল করে। এটি প্রথমে দিনাজপুর থেকে কমলাপুর রেলওয়ে স্টেশন পর্যন্ত চলাচল করত, পরে পঞ্চগড় পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি। একতা এক্সপ্রেসের বগিসংখ্যা মোট ১২। ট্রেনটি প্রায় ১ হাজার ২০০ যাত্রী বহন করতে পারে।
ইতিহাস
১৯৮৬ সালে উত্তরবঙ্গের দিনাজপুর থেকে রাজধানী ঢাকা পর্যন্ত একতা এক্সপ্রেস নাম নিয়ে একটি আন্তঃনগর ট্রেন চালু হয়। সেই সময় যমুনা সেতু না থাকায় একতা এক্সপ্রেস দিনাজপুর থেকে ছেড়ে পার্বতীপুর, রংপুর, কাউনিয়া, গাইবান্ধা হয়ে বালাসী ঘাট এসে যাত্রী নামিয়ে দিত, তারপর যাত্রীগণ রেলওয়ের নিজস্ব ফেরী সেবার মাধ্যমে যমুনা নদী পাড়ি দিয়ে বাহাদুরাবাদ ঘাটে পৌঁছাতো। সেখানে একতা এক্সপ্রেসের অপর রেক পুনরায় যাত্রা শুরু করে জামালপুর, ময়মনসিংহ, জয়দেবপুর হয়ে ঢাকায় পৌছাত, সংক্ষেপে তখন ট্রেনটি দিনাজপুর থেকে ছেড়ে রংপুর, গাইবান্ধা, জামালপুর, ময়মনসিংহ, গাজীপুর হয়ে ঢাকায় আসত। পরে যমুনা সেতু চালু হলে এই ট্রেনটি দিনাজপুর থেকে ছেড়ে জয়পুরহাট, নাটোর, পাবনা, সিরাজগঞ্জ, টাঙ্গাইল ও গাজীপুর হয়ে ঢাকায় পৌছায়।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
সোনামুখী মহাবিদ্যালয়
সোনামুখী মহাবিদ্যালয় হল পশ্চিমবঙ্গের বাঁকুড়া জেলার সোনামুখী শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে স্নাতক পাঠক্রমে পঠনপাঠন চলে। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
সোনামুখী মহাবিদ্যালয়ের বিভাগগুলি হল:
রাজা পুরুষোত্তম
রাজা পুরুষোত্তম বা পুরু ( গ্রিকঃ Πῶρος - Pôros ) ছিলেন পৌরবের রাজা । এই প্রাচীন ভারতীয় রাজ্য ঝিলাম ( বিতস্তা ) ও চেনাব ( চন্দ্রভাগা ) নদীদ্বয়ের মধ্যে অবস্থিত ছিল । যা আধুনিক পাঞ্জাব, পাকিস্তান এবং বিপাশা নদীর অববাহিকার অন্তর্ভুক্ত । রাজা পুরুষোত্তম ৩২৬ খ্রিস্টপূর্বাব্দে মহামতি আলেকজান্ডারের সাথে বিতস্তার তীরে ( আধুনিক পাঞ্জাবের মং ) যুদ্ধ করেন এবং পরাজিত হন । এরপর তিনি আলেকজান্ডারের অধীনে সামন্ত রাজা রূপে রাজত্ব করেন । প্রাচীন গ্রীক ঐতিহাসিকরা আলেকজান্ডারের বিজয়ের যুদ্ধ এবং পরবর্তী ঘটনা বর্ণনা করেছেন। কৌতুকসুলভভাবে, যুদ্ধে পুরুসের পরাজয় এবং গ্রেপ্তারের পরে আলেকজান্ডার পোরাসকে জিজ্ঞাসা করেছিলেন যে কীভাবে তিনি তার সাথে আচরণ করতে চান? পরাস যদিও পরাজিত হলেও গর্বের সাথে বলেছিলেন যে তাঁকে রাজার মতো আচরণ করাতে হবে। আলেকজান্ডার তাঁর বিরোধী দ্বারা এতটাই মুগ্ধ হয়েছিলেন যে তিনি তাঁকে কেবল তাঁর নিজের রাজ্যের তত্ত্বাবধায়ক হিসাবে পুনরুদ্ধার করেননি, বরং হাইফাসিস (বায়াস) অবধি দক্ষিণ-পূর্ব অঞ্চলে জমিগুলিতে আধিপত্য দান করেছিলেন। পোরাস খ্রিস্টপূর্ব ৩২১ থেকে ৩১৫ খ্রিস্টাব্দের মাঝামাঝি সময়ে মারা গিয়েছিলেন।
পরিচয়
পোরাস এবং তাঁর রাজ্যের বিষয়ে একমাত্র সমসাময়িক তথ্য গ্রীক উত্স থেকে পাওয়া যায়, যেখানে ভারতীয় সূত্রগুলি তাঁর উল্লেখ করে না পোরসের ডোমেন অঞ্চলটি পূর্বে আখেমেনিড সাম্রাজ্য দ্বারা পরিচালিত ছিল এবং কখন এটি স্বাধীনতা অর্জন করেছিল তা সঠিকভাবে জানা যায়নি।
কিছু আধুনিক পণ্ডিত তাঁর অনুমান অনুসারে অনুমান করেছিলেন যে পোরাস সম্ভবত পারুসের একজন শাসক হতে পেরেছিলেন,তিনি বৈদিক কাল থেকেই উত্তর-পশ্চিম ভারতে বসবাসকারী বংশ বলে পরিচিত। বিশিষ্ট বৈদিক বিদ্বান ও ফিলোলোজিস্ট,ডাঃ মাইকেল উইৎসেলের মতে,আলেকজান্ডারের আগ্রাসনের সময় প্যারাস পাঞ্জাবের মধ্যে বাস করেছিলেন বলে মনে হয়,যার প্রধান যুদ্ধ রাজা পোরসের বিরুদ্ধে লড়াই হয়েছিল। পোরোস যে পেরুর অন্তর্ভুক্ত তা হল (দক্ষিণ এশিয়ায়) তাদের বংশের পরে রাজকুমারদের (বা এমনকি অঞ্চলগুলি) নামকরণের বারবার সত্যায়িত অনুশীলন দ্বারা পরামর্শ করেছিলেন: পানিনি কাম্বোজা (সি.এফ ইরানি কাম্বুজিয়া) এর জন্য এটি করেন।
যাইহোক, পোরাস পুুরু উপজাতির অন্তর্গত ছিল বলে দাবিটি অসঙ্গত এবং বিতর্কিত, কারণ পোরাস এবং পুুরু গোত্রের মধ্যে সাময়িক ও স্থানিক স্থানচ্যুত হয়েছিল। কুরু রাজ্যে একীভূত হওয়ার আগে শতাব্দী পূর্বে পুরু গোত্রের অস্তিত্ব বন্ধ ছিল।  তদুপরি, পুরু উপজাতিটি ঐতিহাসিকভাবে হরিয়ানা এবং দিল্লির অঞ্চলে অবস্থিত।  এই অঞ্চলটি পোরাস কিংডম এবং আলেকজান্ডারের সাম্রাজ্যের সীমা ছাড়িয়েও ছিল।
কয়েকজন পণ্ডিত, যেমন এইচ.সি.শেঠ, সংস্কৃত নাটক মুদ্রারাক্ষস, জৈন পাঠ্য পরীষ্পর্পণ এবং কিছু অন্যান্য ঐতিহাসিক উত্সে উল্লিখিত রাজা পার্বতকের সাথে পুরুসকে সনাক্ত করার চেষ্টা করেছিলেন। তবে এই তত্ত্বকে সমর্থন করার মতো সামান্য প্রমাণ নেই: মুদ্রারাক্ষস পার্বতককে ম্লেচ্ছ বা বৈদিক বহিরাগত হিসাবে বর্ণনা করেছেন।  পরীষ্ণপর্বণ অনুসারে পার্বতক হিমাভাকুত শাসন করেছিলেন, এবং পোরাস বর্তমান পাঞ্জাব অঞ্চলে শাসন করেছিলেন। মুদ্ররক্ষার মতে, চাণক্য দ্বারা ষড়যন্ত্রের ফলে পার্বতককে এক বিষ্ণকায় (বিষাক্ত মেয়ে) হত্যা করেছিলেন, গ্রীক সূত্রে জানা গেছে যে ইউরোমাসের দ্বারা পরাসকে হত্যা করা হয়েছিল।
ঐতিহাসিক ওয়রিশ্বরী প্রসাদের মতে, পরাস সম্ভবত যাদুবংশী শুরসেন ছিলেন। তিনি যুক্তি দিয়েছিলেন যে পোরাস ভ্যানগার্ড সৈন্যরা হেরাকলসের ব্যানার বহন করেছিল, যিনি মেগাস্থিনিস-যারা পোরাসের পরে ভারত ভ্রমণ করেছিলেন চন্দ্রগুপ্ত মৌর্য দ্বারা স্পষ্টভাবে চিহ্নিত করেছিলেন মথুরার শুরসেনদের সাথে।  এই হেরাক্লিস অফ মেগাস্থিনিস এবং অ্যারিয়ান (তথাকথিত মেগাস্থিনিস হেরাকলস) কে কিছু বিদ্বান কৃষ্ণ হিসাবে চিহ্নিত করেছিলেন এবং অন্যরা তাঁর বড় ভাই বলরাম হিসাবে পরিচিত ছিলেন, যারা উভয়ই শোরসেইনিসের পূর্বপুরুষ এবং পৃষ্ঠপোষক দেবতা ছিলেন। নেতৃত্বের অনুসরণকারীরা এই সিদ্ধান্তে আরও সমর্থন পেয়েছিলেন যে শূরাসেনদের একটি অংশ কৃষ্ণ স্বর্গে পাড়ি দেওয়ার পরে মথুরা ও দ্বারাকী থেকে পশ্চিম দিকে পাঞ্জাব এবং আধুনিক আফগানিস্তানে চলে গিয়েছিলেন বলে ধারণা করা হয়েছিল।
কিনি
এনরিকে কাস্ত্রো গোনজালেজ (২৩ সেপ্টেম্বর ১৯৪৯ – ২৭ ফেব্রুয়ারি ২০১৮) ছিলেন একজন স্পেনীয় ফুটবল খেলোয়াড় যিনি স্ট্রাইকার হিসেবে খেলতেন। তিনি কিনি নামেও পরিচিত ছিলেন।
কর্মজীবনে তিনি স্পোর্টিং দে গিয়ন এবং ফুটবল ক্লাব বার্সেলোনার সাথে সম্পূর্ণভাবে যুক্ত ছিলেন। তিনি ব্যাপকভাবে দেশের অন্যতম সেরা স্ট্রাইকারদের একজন হিসাবে বিবেচিত হন। তিনি মোট সাতটি পিচিচি ট্রফি পুরস্কার জিতেছিলেন, যার মধ্যে পাঁচটি জিতেছেন লা লিগায়।
১২ বছর ধরে একজন স্পেনীয় আন্তর্জাতিক হিসেবে কিনি দুটি বিশ্বকাপ এবং একটি ইউরোপীয় চ্যাম্পিয়নশিপে দেশটির প্রতিনিধিত্ব করেছেন।
ক্লাব কর্মজীবন
thumb|220px|right|[[ফুটবল ক্লাব বার্সেলোনা|বার্সেলোনার জার্সিতে কিনি]] ১৯৮০ সালের গ্রীষ্মে কিনি ফুটবল ক্লাব বার্সেলোনার সাথে চুক্তিবদ্ধ হন, বার্সেলোনা ইতিমধ্যেই স্পোর্টিংয়ের নির্বাসনের পরে কিনি'কে সই করার চেষ্টা করেছিলো। তার প্রথম দুই বছরে তিনি মোট ৪৭টি লিগ গোল করেছেন, যা আরও দুটি ব্যক্তিগত প্রশংসার জন্য যথেষ্ট। এছাড়াও তিনি ১৯৮১ সালের কোপা দেল রেইতে কাতালানদের সাহায্য করেছিলেন, ফাইনালে তার প্রিয় স্পোর্টিংকে ৩-১ ব্যবধানে হারিয়ে বার্সার জয়ের জন্য দুইটি গোল করেন। উপরন্তু ১৯৮১-৮২ উয়েফা কাপ উইনার্স কাপে তিনি বার্সাকে পিছন থেকে বেলজিয়ামের স্ট্যান্ডার্ড লিয়েজকে ২-১ গোলে হারাতে সাহায্য করেছিলেন, কারণ নির্ধারক ম্যাচটি কাম্প ন্যুতে অনুষ্ঠিত হয়েছিল।
তার শেষ দুই বছরে কিনি বার্সেলোনার সাথে কদাচিৎ দেখা করতেন (কিন্তু লিগে ক্লাবের ৩,০০০তম গোলটি করেন ক্লাব দেপোর্তিউ কাস্তেয়নের বিপক্ষে একটি ঘরোয়া ম্যাচে), এবং ১৯৮৪ সালে ৩৫ বছর বয়সে অবসর নেওয়ার সিদ্ধান্ত নেন। এমনকি তাকে একটি প্রশংসাপত্র ম্যাচ প্রদান করা হয়; যাইহোক, তিনি পুনর্বিবেচনা করেন এবং শেষ পর্যন্ত প্রাক্তন ক্লাব স্পোর্টিং-এ শীর্ষ ফ্লাইটে আরও তিন বছরের জন্য ফিরে আসেন। ১৪ জুন ১৯৮৭-এ তিনি বার্সেলোনার বিপক্ষে তার শেষ ম্যাচ খেলেন এবং তিনি একা প্রথম বিভাগে ৪৪৮ ম্যাচ এবং ২১৯ গোল করেন (সর্বকালের পঞ্চম)।
কিনি পরের দশকে বেশ কয়েকটি পরিচালনার ক্ষমতায় স্পোর্টিং-এর কাজ চালিয়ে যান।
অপহরণ
১ মার্চ ১৯৮১ সালে হারকিউলেস ফুটবল ক্লাবের বিরুদ্ধে ঘরোয়া জয়ে বার্সেলোনার হয়ে দুইবার গোল করার পর কিনিকে দুই ব্যক্তি বন্দুকের মুখে অপহরণ করে জোর করে ভ্যানে তুলে নিয়ে যায়। অনেক উন্নয়ন এবং ২৫ দিন পরে (এই সময়ে বার্সেলোনা চারটি খেলায় মাত্র একটি ড্র করতে পারে, অবশেষে শিরোপা প্রতিযোগিতায় হেরে যায়) স্পেনীয় এবং সুইজ আইন প্রয়োগকারী সংস্থার মধ্যে সহযোগিতার ভিত্তিতে তাকে অক্ষত অবস্থায় উদ্ধার করা হয়।
পরবর্তীকালে অনুমান করা হয়েছিল যে কিনি স্টকহোম সিনড্রোম তৈরি করেছিলেন, কারণ তিনি তার অপহরণকারীদের বিরুদ্ধে অভিযোগ না দেওয়ার সিদ্ধান্ত নিয়েছিলেন এবং 5 মিলিয়ন পাসেইতার(স্পেনের মুদ্রার একক) ব্যক্তিগত ক্ষতিপূরণের পুরস্কার দাবি করেননি।
আন্তর্জাতিক কর্মজীবন
কিনি ২৮ অক্টোবর ১৯৭০ সালে স্পেনের হয়ে অভিষেক করেন, প্রথম ম্যাচে গ্রিসের সাথে জারাগোজায় একটি বন্ধুত্বপূর্ণ খেলায়: দ্বিতীয়ার্ধে খেলার পর তিনি ২-১ জয়ে গোল করেন।
মোট ৩৫টি টুপি এবং আটটি গোল সহ কিনি দুটি ফিফা বিশ্বকাপ (১৯৭৮ এবং ১৯৮২), পাশাপাশি উয়েফা ইউরো ১৯৮০- এ অংশগ্রহণ করেছিলেন। তিনি ঐ সমস্ত প্রতিযোগিতায় (ইউরো '৮০) শুধুমাত্র একবার জাল খুঁজে পেয়েছিলেন, এবং দেশটি বেলজিয়ামের বিপক্ষে ১-২ হারের সম্মুখীন হয়।
ব্যক্তিগত জীবন
কিনির ছোট ভাই জেসুসও একজন ফুটবল খেলোয়াড় ছিলেন। একজন গোলরক্ষক হিসেবে তিনিও স্পোর্টিং গিয়নের সাথে বেশ কয়েক বছর কাটিয়েছেন।
২০০৮ সালে কিনি একটি গলার ক্যান্সার কাটিয়ে উঠেছিলেন। ২৯ এপ্রিল ২০১৬ তারিখে গিয়নের গণভবন তাকে শহরের দত্তক পুত্র নাম(উপাধি) দেয়।
মৃত্যু
২৭ ফেব্রুয়ারি ২০১৮ তারিখে কিনি ৬৮ বছর বয়সে হৃদরোগে আক্রান্ত হয়ে মারা যান। ঠিক একদিন পরে গিয়নের শহর পরিষদ তার স্মরণে এল মোলিনোন স্টেডিয়ামের নাম পরিবর্তন করে এস্তাদিও এল মোলিনোন-এনরিকে কাস্ত্রো "কিনি" রাখার ব্যাপারে সর্বসম্মতিক্রমে সম্মত হয়।
স্নায়ু নালি
থাম্ব|[[MRI|এমআরআই ট্রাক্টোগ্রাফি দ্বারা দৃশ্যমান হওয়া; মানবমস্তিষ্কের অভ্যন্তরে হোয়াইট ম্যাটার ট্রাক্ট]] নার্ভ ট্রাক্ট, হচ্ছে নার্ভ ফাইবারের (এক্সন) বাণ্ডিল; যা কেন্দ্রীয় স্নায়ুতন্ত্র ব্যবস্থার নিউক্লিকে সংযোগ করে। পেরিফেরাল নার্ভাস সিস্টেমে এটি নার্ভ ফ্যাসিকল হিসেবে পরিচিত। কেন্দ্রীয় স্নায়ুতন্ত্র ব্যবস্থায় নার্ভ ট্রাক্ট প্রধানত তিন প্রকার; যথাঃ এসোসিয়েশন ফাইবার, কমিসারাল ফাইবার, এবং প্রজেকশন ফাইবার। একটি ট্রাক্ট একটি কমিশার, ফ্যাসিকুলাস অথবা ডেকাসেশন হিসেবেও পরিচিত হতে পারে। একটি কমিশার একই স্তরে দুইটি সেরেব্রাল হেমিস্ফিয়ারকে একত্রিত করে। উদাহরণস্বরুপ পোস্টেরিওর কমিশার এবং কর্পাস ক্যালোসাম। ডেকাসেশন হচ্ছে ফাইবারের তৈরী একটি সংযোগ; যা কোণাকুনিভাবে ভিন্ন স্তরে অতিক্রম করে। যেমনঃ সেনসরী ডেকাসেশন। ফ্যাসিকলের উদাহরণ হচ্ছে সাবথ্যালামিক ফ্যাসিকুলাস এবং লেন্টিকুলার ফ্যাসিকুলাস।
কিনি
মৃত্যু
প্রায় ১৪,০০০ মানুষ তার মূল ক্লাবের হোমগ্রাউন্ডে কিনির অন্ত্যেষ্টিক্রিয়ায় অংশ নিয়েছিল।
স্নায়ু নালি
বিভাগ
কেন্দ্রীয় স্নায়ু ব্যবস্থায়; গতি (course) এবং সংযোগ হিসাবে স্নায়ুতন্তু তিনভাগে বিভক্ত।
কিনি
ক্লাব
স্পোর্টিং গিয়ন
বার্সেলোনা
নলুয়া ইউনিয়ন, বাকেরগঞ্জ
নলুয়া বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
নলুয়া ইউনিয়নের আয়তন ৩,৮০৬ একর।
প্রশাসনিক কাঠামো
নলুয়া ইউনিয়ন বাকেরগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নলুয়া ইউনিয়নের মোট জনসংখ্যা ৯,২৭০ জন। এর মধ্যে পুরুষ ৪,২৪৮ জন এবং মহিলা ৫,০২২ জন। মোট পরিবার ২,১৫৭টি।
শিক্ষা
২০১১ সালের আদমশুমারি অনুযায়ী নলুয়া ইউনিয়নের সাক্ষরতার হার ৫৬.৫%।
আবদুল আউয়াল
আউয়াল পেশায় ছিলেন একজন রিকশাচালক। তার বাড়ি ছিল ঢাকার ১৯ হাফিজুল্লাহ রোডে। পিতার নাম মোহাম্মদ হাশেম। ১৯৫২ সালের ২১শে ফেব্রুয়ারী যখন মাতৃভাষা বাংলার দাবিতে মিছিল শুরু হয় এবং সেখানে মিছিল ছত্রভঙ্গ করতে গুলিবর্ষণ করে৷ এর প্রতিবাদে পরদিন ২২ ফেব্রুয়ারী পুনরায় মিছিল শুরু হয় ও সেখানে পুলিশ গুলিবর্ষণের পাশাপাশি আন্দোলনরতদের ওপর ট্রাক তুলে দেয় এবং আউয়াল পুলিশের গাড়ির চাপায় সেদিনই নিহত হন।
সায়রা বানু
সায়রা বানু (Saira Banu; साइरा बानु,, জন্ম: ২৩ আগস্ট ১৯৪৪), এছাড়াও সাইরা বানো হিসাবেও পরিচিত, হলেন একজন ভারতীয় বলিউড অভিনেত্রী এবং বলিউডের কিংবদন্তি অভিনেতা দিলীপ কুমার এর সহধর্মিনী। তিনি ১৯৬১ থেকে শুরু করে ১৯৮০ সাল পর্যন্ত বলিউডের অনেক ছবিতে অভিনয় করেছেন।
প্রাথমিক জীবন
সায়রা বানু, অভিনেত্রী নাসিম বানু এবং চলচ্চিত্র প্রযোজক মিঞা এহসান উল হক এর ঘরে ভারতে জন্মগ্রহণ করেন; যিনি মুম্বাই এর মধ্যে ফুল এবং পাকিস্তানে ওয়াদাহ দুটি বিখ্যাত চলচ্চিত্র প্রযোজনা করেন। সায়রা লন্ডনে তার শৈশবকালের উল্লেখযোগ্য অংশ ব্যয় করেন এবং সেখানেই তার স্কুলজীবন সমাপ্ত করেন।
অভিনয় জীবন
সায়রা বানু মাত্র ১৬ বছর বয়সে ১৯৬০ সালে বলিউডের ছবিতে অভিনয়ের মাধ্যমে নায়িকা হিসেবে আত্মপ্রকাশ করেন। তিনি একটি অনুষ্ঠানে বলেন যে, তার কোন প্রতিভা এবং কোন নাচের অভিজ্ঞতা ছিল না।
ব্যক্তিগত জীবন
সায়রা বানু ১৯৬৬ সালে বলিউড কিংবদন্তি দিলীপ কুমার এর সাথে বিবাহ বন্ধনে আবদ্ধ হন। তখন তার মাত্র ২২ বছর বয়স ছিল কিন্তু এই সময়ে দিলীপ কুমারের বয়স ছিল ৪৪ বছর, আর এতে করে তাদের বয়সের ব্যবধান ছিল ২২ বছরের।
তরমুজ
প্রত্নতাত্ত্বিক এবং প্যালেওবোটানিস্টদের মতে, তরমুজের সাংস্কৃতিক বিভিন্ন জাতীয় সিট্রুলাস প্রজাতির ক্ষুদ্র বুনো প্রতিনিধিদের সাথে প্রচলিত শেকড় রয়েছে, যা এখনো দক্ষিণ আফ্রিকা, মোজাম্বিক এবং জাম্বিয়া, নামিবিয়া এবং বোটসওয়ানা প্রান্তরে প্রচুর পরিমাণে পাওয়া যায়। এই দেশগুলিতেই তরমুজগুলির জিনগত রূপগুলির সর্বাধিক সংখ্যক প্রকাশিত হয়েছিল, এতে তিক্ত, তাজা এবং সামান্য মিষ্টি মাংসযুক্ত ফল পাওয়া যায়।
তারপরেই তরমুজের ইতিহাস শুরু হয়েছিল, খাদ্যে ব্যবহৃত সংস্কৃতি হিসাবে। যদি উচ্চ গ্লাইকোসাইড উপাদানযুক্ত তিক্ত উদ্ভিদগুলি যদি বিনা বাধে ফেলে রাখা হয় তবে 4,000 বছর আগে আরও ভোজ্য প্রজাতি আফ্রিকার উত্তরে এসেছিল এবং নীল উপত্যকায় বসবাসকারী লোকদের আগ্রহী ছিল। এখান থেকে সংস্কৃতি, যেমন তরমুজের ইতিহাস বলেছে, ভূমধ্যসাগর, মধ্য প্রাচ্য এবং এর বাইরেও ভারত এবং চীন পর্যন্ত ছড়িয়ে পড়ে।পশ্চিম আফ্রিকা, উত্তর আফ্রিকা, দক্ষিণ আফ্রিকা, নাকি মিসর—কোনটি তরমুজের জন্মভূমি, সেটি নিয়ে বেশ বিতর্ক রয়েছ।
তবে নাইজেরিয়া, নাইজার, সেনেগাল, আইভরি কোস্টসহ পশ্চিম আফ্রিকার ১৭টি দেশের কোনটি তরমুজের আদিভূমি, তা বলা মুশকিল। কিন্তু ইসরায়েলের গবেষক হ্যারি প্যারিস অনুমান করেছেন, প্রাচীন মিসরও তরমুজের আদিভূমি হতে পারে। প্রাচীন মিসরীয়দের তরমুজ চাষের ছবি দেখে তিনি বলতে চেয়েছেন, মিসরীয়দের কৃষির ইতিহাস প্রায় চার হাজার বছরের পুরোনো এবং এটি পশ্চিম আফ্রিকার কৃষির চেয়েও প্রাচীন। প্রাচীন মিসরের দ্বাদশ রাজবংশের রাজা আমেনমহাট–১–এর শাসন আমলে ১৯৯১-১৯৬২ খ্রিষ্টপূর্বাব্দে তরমুজের দেখা পাওয়া যায়। এ ছাড়া তুতেনখামেনের সমাধিমন্দিরের গায়ে যে চিত্র রয়েছে, সেখানেও তরমুজের চিত্র দেখা যায়। প্যারিস জানান, উত্তর আফ্রিকার স্থানীয় ‘গুরুম’ (Citrullus lanatus var. citroides) আধুনিক তরমুজের পূর্বপুরুষ।
পুষ্টিবিধান
তরমুজে খুব সামান্য ক্যালরি আছে। তাই তরমুজ খেলে ওজন বৃদ্ধি পাওয়ার কোনো আশঙ্কা থাকে না। তরমুজের ৯২ শতাংশই পানি। শরীরে পানির অভাব পূরণে ফলের মধ্যে তরমুজই হলো আদর্শ ফল। তরমুজে আছে পর্যাপ্ত ভিটামিন এ, সি, পটাশিয়াম ও আঁশ। মওসুমি এই ফলটির রয়েছে নানা রোগ প্রতিরোধ ক্ষমতা। তরমুজ হলো ভিটামিন ‘বি৬’-এর চমৎকার উৎস, যা মস্তিষ্ক সচল রাখতেও গুরুত্বপূর্ণ ভূমিকা রাখে। তরমুজে প্রচুর পরিমাণে অ্যান্টিঅক্সিডেন্ট থাকায় এটি খেলে দেহের অক্সিডেটিভ স্ট্রেসজনিত অসুস্থতা কমে। এই ফলটি নিয়মিত খেলে প্রোস্টেট ক্যান্সার, কোলন ক্যান্সার, ফুসফুসের ক্যান্সার ও ব্রেস্ট ক্যান্সারের ঝুঁকি থাকে না। তরমুজের আরো একটি গুণ হলো এটি চোখ ভালো রাখতে কাজ করে। তরমুজে ক্যারোটিনয়েড থাকায় এ ফলটি চোখ ও দৃষ্টিশক্তি ভালো রাখে। একইসঙ্গে চোখের নানা সমস্যার প্রতিষেধক হিসেবেও কাজ করে তরমুজ। চিকিৎসকেরা বলেন, ক্যারোটিনয়েড রাতকানা প্রতিরোধে কার্যকরী ভূমিকা রাখে। তরমুজে প্রচুর পানি এবং কম ক্যালরি থাকায় পেট পুরে তরমুজ খেলেও ওজন বাড়ার কোনো আশঙ্কা থাকে না। একাধিক গবেষণায় দেখা গেছে, তরমুজে থাকা উচ্চ পরিমাণে সিট্রুলিন মানব দেহের ধমনির কার্যক্রম স্বাভাবিক রাখে এবং রক্তচাপ কমিয়ে দেয়।
বহিঃসংযোগ
Meloun
আষাড়িয়াদহ ইউনিয়ন
আষাড়িয়াদহ বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
আয়তন
আষাড়িয়াদহ ইউনিয়নের আয়তন ।
প্রশাসনিক কাঠামো
আষাড়িয়াদহ ইউনিয়ন গোদাগাড়ী উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।
জনসংখ্যার উপাত্ত
২০০১ সালের আদমশুমারি অনুযায়ী আষাড়িয়াদহ ইউনিয়নের মোট জনসংখ্যা ১৭৩০৩ জন যার মধ্যে পুরুষ ৯২১৪ ও মহিলা ৮০৮৯।
শিক্ষা
২০০১ সালের আদমশুমারি অনুযায়ী আষাড়িয়াদহ ইউনিয়নের সাক্ষরতার হার ৩৩.৭৬%।
বাল্টিমোর
বাল্টিমোর মার্কিন যুক্তরাষ্ট্রের ম্যারিল্যান্ড অঙ্গরাজ্যের একটি শহর। এটি যুক্তরাষ্ট্রের পূর্ব উপকূলে অবস্থিত। এটি ম্যারিল্যান্ড অঙ্গরাজ্যের বৃহত্তম শহর, যা অঙ্গরাজ্যটির কেন্দ্রীয় অংশে পাটাপস্কো নদীর তীরে অবস্থিত।, এবং চেস্পিক উপসাগরের পাশে অবস্থিত। বাল্টিমোর শহরটিকে অনেক সময় বাল্টিমোর সিটিও বলা হয়, কারণ এর চারিদিকের কাউন্টিটির নামও বাল্টিমোর।
শহরটির পত্তন হয় ১৭২৯ সালে। এটি একটি গুরুত্বপূর্ণ সমূদ্রবন্দর। যুক্তরাষ্ট্রের মধ্য-পশ্চিমাঞ্চলীয় এলাকার জন্য এটিই সবচেয়ে নিকটবর্তী বন্দর। বাল্টিমোরের ইনার হারবার বা অভ্যন্তরীন পোতাশ্রয় এক সময় ছিলো মার্কিন যুক্তরাষ্ট্রে আগমনকারী অভিবাসীদের ২য় বৃহত্তম অভ্যর্থনাস্থল। বাল্টিমোর শহর এক সময় শিল্পপণ্য উৎপাদনে অগ্রণী ভূমিকায় ছিলো। শিল্পপণ্য উৎপাদনে ভাটা পড়ার পরে বাল্টিমোরের অর্থনীতি আস্তে আস্তে সেবা-ভিত্তিক অর্থনীতিতে পরিণত হয়। বর্তমানে জন্‌স হপকিন্স বিশ্ববিদ্যালয় এবং জন্‌স হপকিন্স হাসপাতাল হলো এই শহরের বৃহত্তম কর্মস্থল।
২০০৮ সালের হিসাবে বাল্টিমোরের জনসংখ্যা হলো ৬৩৬,৯১৯ জন।. বাল্টিমোর মেট্রোপলিটন এলাকায় প্রায় ২৭ লাখ লোকের বাস, এবং এটি মার্কিন যুক্তরাষ্ট্রের ২০ তম বৃহত্তম নগর এলাকা।
শহরটির নাম রাখা হয়েছে আয়ারল্যান্ডের হাউজ অফ লর্ডসের সদস্য লর্ড বাল্টিমোরের নামানুসারে। তিনি ছিলেন ম্যারিল্যান্ড উপনিবেশের প্রতিষ্ঠাতা। লর্ড বাল্টিমোরের উপাধিটি এসেছিলো আয়ারল্যান্ডের একটি শহরের নাম থেকে। সেই স্থানটির নাম ছিলো আইরিশ ভাষায় Baile an Tí Mhóir, যার অর্থ বড় বাড়ির শহর।
গণমাধ্যম
বাল্টিমোরের প্রধান সংবাদপত্র হলো দি বাল্টিমোর সান। এর আদি মালিক পত্রিকাটিকে ১৯৮৬ সালে টাইমস মিরর কোম্পানির কাছে বিক্রি করে দেন। । ট্রিবিউন কোম্পানি ২০০০ সালে এটাকে কিনে নেয়
বিংশ শতকে যুক্তরাষ্ট্রের অনেক শহরের মতোই বাল্টিমোরে ২টি সংবাদপত্র ছিলো। কিন্তু বাল্টিমোর নিউজ অ্যামেরিকান পত্রিকাটি ১৯৮৬ সালে বন্ধ হয়ে যায়।
২০০৬ সালে বাল্টিমোর এক্সামিনার নামের পত্রিকাটি চালু করা হয়। এটি সানফ্রান্সিস্কো এক্সামিনার ও ওয়াশিংটন এক্সামিনারের মালিক গোষ্ঠীর পত্রিকা। বিনামূল্যে বিতরন করা এই পত্রিকাটির যাবতীয় আয় আসতো বিজ্ঞাপন থেকে। অর্থনৈতিক মন্দা ও লোকসানের সম্মুখীন হয়ে এটি ২০০৯ সালের ১৫ই ফেব্রুয়ারি বন্ধ হয়ে যায়।
আইসান দৌলত বেগম
পরিবার
আইসান দৌলত বেগমের পিতা ছিলেন একজন শক্তিমান উপজাতীয় প্রধান মীর শের আলী হাজী কুঞ্জি (কুঞ্চিন) বেগ। তার অনেক ভাই ছিল, যাদের মধ্যে তিনজন শিরাম বেগ, মজিদ বেগ ও আলী দোস্ত বেগ বাবরের কাজে নেতৃত্ব দিয়েছিলেন।
বিবাহ
১৪৫৬ সালে আবু সাঈদ মির্জা, যিনি ট্রান্সক্সিয়ানার শাসক হয়েছিলেন, তিনি ইউনুস খানকে পাঠান। এসেন বুকার অধীনে মুঘলরা তার অঞ্চলে ঘন ঘন যে অভিযান চালিয়েছিল তাতে আবু সাঈদ বিরক্ত হয়েছিলেন। তিনি ইউনূসকে খানত্বে উন্নীত করেন এবং তার ভাইয়ের বিরোধিতা করার জন্য তাকে সৈন্যসহ মুঘলিস্তানে পাঠান। ইউনুস খান দ্রুত অনেক আমিরের সমর্থন লাভ করেন ও আইসান দৌলত বেগমকে বিয়ে করেন। আইসান দৌলত বেগম তার ছোটবেলা থেকেই সমসাময়িক রাজনীতিতে গুরুত্বপূর্ণ ভূমিকা পালন করেছিলেন, যখন তার বিয়ে হওয়ার কথা ছিল। বাবরনামায় বলা হয়েছে, আইসান দৌলত বেগমকে বিয়ে করে ইউনুস খান ও আইসান দৌলত সাদা পোশাকে বসেছিলেন। মুঘলদের তুরেহ বা প্রাচীন প্রতিষ্ঠান অনুসারে, সাঘরিচি তুমান বেগদের দ্বারা তাকে আদেশ দেওয়া হয়েছিল ও খানত্বে উন্নীত করা হয়েছিল যারা মোগলস্তান আক্রমণ করেছিল।
মরুভূমিতে জন্মগ্রহণকারী এবং বন্য দেশের কঠোরতায় অভ্যস্ত আইসান দৌলত বেগম অবশ্যই তার নাতি বাবরের মধ্যে দৃঢ়তা, আত্মনির্ভরতা, কষ্টের মুখোমুখি হওয়ার সাহস এবং কঠোর মনোভাব জাগিয়েছিলেন, যা একত্রে বাবরের চরিত্রের অবিচ্ছেদ্য বৈশিষ্ট্য হয়ে ওঠে এবং পরে তার সাফল্যের চাবিকাঠি হয়। আইসান দৌলত বেগম ত্রিশ বছর ধরে স্বামীর জীবনের অনেক কষ্ট ভাগ করে নিয়েছেন। বেশ কয়েকবার তিনি শত্রুর হাতে পড়েছিলেন, কিন্তু সর্বদা তাদের খপ্পর থেকে নিরাপদে ফিরে আসেন।
আইসান দৌলত বেগমের মাধ্যমে ইউনুস খানের তিনটি কন্যা ছিল: মিহর নিগার খানম, কুতলুগ নিগার খানম ও খুব নিগার খানম। তার বড় মেয়ে মিহর নিগার খানম, যাকে সুলতান আবু সাঈদ মির্জা তার বড় ছেলে সুলতান আহমেদ মির্জার জন্য নিয়েছিলেন। মির্জার কাছে তার কোন পুত্র বা কন্যা ছিল না। তার দ্বিতীয় কন্যা কুতলুগ নিগার খানম ফারগানা উপত্যকার রাজা দ্বিতীয় উমর শেখ মির্জাকে বিয়ে করেছিলেন। তিনি ছিলেন ভারতের মুঘল সাম্রাজ্যের প্রতিষ্ঠাতা ও এর প্রথম সম্রাট সম্রাট বাবরের মাতা। তার তৃতীয় কন্যা ছিলেন খুব নিগার খানম, যিনি মুহাম্মদ হোসেন কোরকান ডগলেটের সাথে বিবাহ বন্ধনে আবদ্ধ হন। তার এক ছেলে ও এক মেয়ে ছিল।
১৪৫৫-৫৬ সালে কাশগরে, যখন তার মেয়ে মিহর নিগার খানম দুধের শিশু ছিল, তখন আইসান দৌলত বেগমকে বন্দী করা হয়েছিল, কিন্তু তাকে তার স্বামীর কাছে নিরাপদে ফিরিয়ে দেওয়া হয়েছিল। ১৪৭২-৭৩ সালে তাসকান্দে, ইউনুস খান যখন মুঘলিস্তানে অভাবের সময় যব কিনতে গিয়েছিলেন, তখন আইসান দৌলত বেগম আবার বন্দী হন, কিন্তু তার স্বামীর কাছে সম্মানের সাথে ফিরে আসেন। আইসান দৌলত বেগম প্রায় ত্রিশ বছরের তার অসাধারণ স্বামীর অসাধারণ কর্মজীবনের উত্থান-পতনের কথা ভাগ করেছেন; ১৪৮৭ সালে চুয়াত্তর বছর বয়সে তার মৃত্যুর আগ পর্যন্ত দুই বছরের পক্ষাঘাতজনিত অসহায়ত্বের মধ্য দিয়ে তাকে লালনপালন করেছিলেন এবং পরে প্রায় আঠারো বছর বেঁচে ছিলেন।
মারিয়া এলেনা জামোরা
মারিয়া এলেনা জামোরা রুইজ (জন্মঃ ১৬ আগস্ট ১৯৬৯) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। ২০১২ সালে তিনি মেক্সিকো কংগ্রেসের ৬১তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতা হিসেবে গুয়ানাহুয়াতোর প্রতিনিধিত্ব করেছিলেন।
কোট্টায়ম
কোট্টায়ম (Kottayam) ভারতের কেরালা রাজ্যের কোট্টায়ম জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল 9.58°N, 76.52°W। সমুদ্র সমতল হতে এর গড় উচ্চতা হল ৩ মিটার (৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কোট্টায়ম শহরের জনসংখ্যা হল ৬০,৭২৫ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে কোট্টায়ম এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
কান্দাহারী বেগম
কান্দাহারী বেগম ( এছাড়াও কান্দাহারী বেগম বানান ; ১৫৯৩ - ?; কান্দাহারী মহল নামেও পরিচিত; ফার্সি,   ; যার অর্থ " কান্দাহারের ভদ্রমহিলা") ছিলেন মুঘল সম্রাট শাহজাহানের প্রথম স্ত্রী এবং তার প্রথম সন্তান যুবরাজ পারহেজ বানু বেগমের মা।
আব্দুল বাতেন মজুমদার কমল
আব্দুল বাতেন মজুমদার কোমল (জন্ম: ২ আগস্ট ১৯৮৭; আব্দুল বাতেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে কোন ক্লাবের সাথে চুক্তিবদ্ধ নন। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব আরামবাগ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন বাম মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০০৩–০৪ মৌসুমে, বাংলাদেশী ফুটবল ক্লাব বাসাবো ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৫–০৬ মৌসুমে তিনি ফকিরেরপুলে যোগদান করেছেন। ফকিরেরপুলে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি শেখ জামাল, ঢাকা আবাহনী, ঢাকা মোহামেডান এবং চট্টগ্রাম আবাহনীর হয়ে খেলেছেন। সর্বশেষ ২০২০ সালে, তিনি চট্টগ্রাম আবাহনী হতে আরামবাগে যোগদান করেছিলেন।
তিনি ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে ১টি গোল করেছেন।
প্রারম্ভিক জীবন
আব্দুল বাতেন মজুমদার কোমল ১৯৮৭ সালের ২রা আগস্ট তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৯ সালের ৮ই ডিসেম্বর তারিখে, মাত্র ২২ বছর ৪ মাস ৭ দিন বয়সে, বাতেন শ্রীলঙ্কার বিরুদ্ধে ২০০৯ সাফ চ্যাম্পিয়নশিপে গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাতেন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ৩ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৩শে মার্চ তারিখে, মিয়ানমারে বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
চাঁচল ১ সমষ্টি উন্নয়ন ব্লক
চাঁচল ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। চাঁচল এই ব্লকের সদর।
ভূগোল
চাঁচল ১. অক্ষ-দ্রাঘিমাংশে অবস্থিত। চাঁচল ১ ব্লকের আয়তন ১৬২.০৮ বর্গ কিলোমিটার।
গ্রাম পঞ্চায়েত
চাঁচল ১ নং ব্লকের অন্তর্গত গ্রাম পঞ্চায়েত গুলি হলো- চাঁচল, কলিগ্রাম, মহানন্দপুর, মোকদমপুর, ভগবানপুর, খরবা, অলিহান্দা, মতিহারপুর।
জনপরিসংখ্যান
২০১১ সালের জনগণনা অনুসারে, চাঁচল ১ ব্লকের জনসংখ্যা ২০৪,৭৪২। এর মধ্যে ১০৫,০১৪ জন পুরুষ ও ৯৯,৭২৬ জন মহিলা।
সা‌‌‌‌‌‌ক্ষরতা
২০১১ সালের জনগণনা অনুসারে, চাঁচল ১ ব্লকের ২০৪,৭৪২ জনের মধ্যে ১১৫,৭৪৬ জন স্বাক্ষর। তার মধ্যে ৬২,৬৯৩ জন পুরুষ ও ৫৩,০৫৩ জন মহিলা।
বহ্নিশিখা
বহ্নিশিখা হল একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি বিখ্যাত লেখক নীহাররঞ্জন গুপ্ত এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে শ্রী আর. এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, রঞ্জিত মল্লিক, অলিভিয়া।
কাহিনী
লতিকা ও বিলাশ একে অপরকে ভালোবাসে। বিলাশ ব্যারিস্টার হওয়ার জন্য বিদেশে পড়তে যাচ্ছেন। লতিকার বাবা-মা চান তিনি চলে যাওয়ার আগে তাদের বিয়ে হয়ে যাক। যাইহোক বিলাশ তার পিতামাতার সম্পর্কে সত্য প্রকাশ করে, লতিকার বাবা-মা বিবাহ বাতিল করে। বিলাশ লতিকাকে ফিরে না আসা পর্যন্ত এক বছর অপেক্ষা করতে বলে কিন্তু ফিরে এসে দেখে যে লতিকা ইতিমধ্যেই বিবাহিত এবং একটি ছোট মেয়ে রানু রয়েছে। বিলাশ খুব হতাশ হয় এবং সমাজের বিরুদ্ধে এবং লতিকার বিরুদ্ধে প্রতিশোধ নেওয়ার সিদ্ধান্ত নেয় যে তাকে বিশ্বাসঘাতকতা করেছে। সে রানুকে অপহরণ করে এবং তাকে অসামাজিক হওয়ার পথ দেখায়। সে একজন অপরাধী হয়ে মিস্টার সিনহার নামে কাজ করে। এদিকে, রানুর বাবা গ্রামের ছেলে প্রদ্যুতকে বাড়িতে নিয়ে আসে যখন সে মনে করে যে তার একমাত্র মেয়ে মারা গেছে। প্রদ্যুত বড় হয়ে একজন পুলিশ অফিসার হয় এবং কলকাতার সমস্ত অসামাজিক উপাদানকে ধ্বংস করার সিদ্ধান্ত নেয়। তিনি ক্যাপ্টেন হিউম্যান নামে একজন সঙ্গী খুঁজে পান। তারা জানতে পারে মিঃ সিনহা সবচেয়ে বড় অসামাজিক এবং তাকে খুঁজতে শুরু করে। এরই মধ্যে প্রদ্যুত একটি মেয়েকে খুঁজে পায়, বহ্নি, যে আসলে রানু এবং তার প্রেমে পড়ে। মিঃ সিনহা চান না বহ্নি এবং প্রদ্যুত দুজনেই বিয়ে করুক এবং তাই তাদের হত্যা করার চেষ্টা করে। প্রদ্যুতের সাথে আলাপচারিতায় মিঃ সিনহা জানতে পারেন যে লতিকাকে তার পরিবার জোর করে বিয়ে দিয়েছে। সে তার ভুল বুঝতে পেরে পুলিশের কাছে আত্মসমর্পণ করে। তাকে মৃত্যুদণ্ড দেওয়া হয় কিন্তু ফাঁসির আগে সে বহ্নির  আসল পরিচয় প্রকাশ করে। বহ্নি এবং প্রদ্যুত অবশেষে বিয়ে করেন।
অলোয়া জমিদার বাড়ি
অলোয়া জমিদার বাড়ি বাংলাদেশ এর টাঙ্গাইল জেলার টাঙ্গাইল সদর উপজেলার অলোয়া ভবানীতে অবস্থিত এক ঐতিহাসিক জমিদার বাড়ি।